villagutta.sk | Népszavazás Gútán: Helységnév-változtatás minimális költségekkel
Népszavazás Gútán: Helységnév-változtatás minimális költségekkel
2012.02.15 / 15:44
Lakossági fórumot tartanak február 17-én a gútai városi művelődési központban. A városlakók szakavatott emberektől kapnak információkat, mennyiben érinti Gúta életét, hogy szlovákul is Gúta legyen a város megnevezése.
A Gúta a világ közepe elnevezésű mozgalom tagjai releváns adatokkal látják el az érdeklődőket, ezért sokak részvételére számítanak. Nemcsak lakossági fórumot szerveznek, hanem az internet – azon belül is a közösségi portálok – lehetőségeit kihasználva is információkkal látják el a városlakókat, hogy minél pontosabb és hiteles képet kapjanak a március 10-én, a parlamenti választásokkal egyidőben zajló népszavazásról.
Gőgh Mihály mérnök a városi képviselőtestület legutóbbi ülésén (az ő javaslatát szavazta meg a testület) egy kijelentést tett, amellyel eloszlatni kívánta az esetleges dezinformációkat: a vállalkozóknak átfizeti a város névváltoztatásával felmerülő anyagi terheit, konkrétan az okmánybélyeg árát téríti meg.
Az ülésen elhangzott, a városnév megváltoztatásával nem jár többletköltség, mivel a hatályban lévő személyi igazolványokat és egyéb közokiratot csupán azok érvényességének lejárta után szükséges kicserélni, a vállalkozóknak lehetnek némi költségeik. Érvként továbbá elhangzott, nem nemzetiségi kérdést szerettek volna csiszolni, csupán egy régi mulasztásukat helyrehozni.
A helyi népszavazás kiírásáról tavaly döntött az önkormányzat, amikor is civilek egy csoportja aláírásgyűjtésbe kezdett annak érdekében, hogy visszaállítsák az 1948 előtti helységnevét a városnak. Kolárovo tehát ismét Gúta lehet, ha érvényes lesz a március 10-i népszavazás. Minden ezzel kapcsolatos információk az érdeklődők megkapnak február 17-én 17 óra kezdettel a helyi városi művelődési központban tartandó Lakossági fórumon.
Előző cikk Százéves a gútai Zahorán Mária Következő cikk Csökken a gútaiak száma
Interjú Ungvári Miklós cselgáncsozóval
Sortáncolt egész Gúta
Exkluzív interjú Király Gyula nyugalmazott rendőrőrnaggyal (2.rész)